|  |  |
| --- | --- |
| Numri i lëndës: | 2019:117409 |
| Datë: | 02.09.2019 |
| Numri i dokumentit: | 00487836 |

**P.nr. 726/19**

**NË EMËR TË POPULLIT**

**GJYKTA THEMLORE NË PEJË – Departamenti i përgjithshëm -** Gjyqtari Sejdi Blakaj , me pjesëmarrjen e sekretares juridike Gylaj Nepola – në çështjen penale kundër të pandehur**ve B.R** nga fsh.C i U K e Deçanit, për vepër penale **,,Legalizim i përmbajtjes së rreme ‘’nga neni 403 par.2 lidhur me par.1 të KPRK-së,** **P. B**  nga fsh. G K e Pejës, për vepër penale **,,ndihmë ‘’ në kryerjen e veprës penale ,, Falsifikim i dokumentave ‘’ nga neni 398 par.2 lidhur me par.1 dhe nenin 33 të KPRK-së, L. D**  nga fsh.G K e Pejës për vepër penale **,,ndihmë ‘’ në kryerjen e veprës penale ,, Falsifikim i dokumentave ‘’ nga neni 398 par.2 lidhur me par.1 dhe nenin 33 të KPRK-së** , dhe **Xh . M** , për vepër penale  **,, Falsifikim i dokumenteve’’ nga neni 390 par.1 I KPRK-së,** sipas aktakuzës së Prokurorisë Themelore në Pejë – Departamenti i Përgjithshëm, PP/II.nr.1198/19 , të dt.14.08.2019.në shqyrtimin fillestasr të mbajtur në prezencën e prokurorit shtetit Ardian Hajdaraj, të pandehurve B.R, P.B, L D - mbrojtësi i tij av. Arianit Koci dhe të pandehurit XH M dhe mbrojtësit e tij av. Armand Krasniqi me dt.22.08.2018 morri dhe botërisht shpalli këtë :

**A K T GJ Y K I M**

**Të pandehurit :**

**B. R. i lindur me dt..., në fsh. C i U, K e D me vendbanim në të njëjtin fshat i biri i B dhe nënës Gj , e gjinisë M ,i njohur me nr. Personal ..., Shqiptar, Shtetas i Republikës së Kosovës , kinse i pa dënuar, gjendet në liri.**

**P .B , i lindur me dt. .., në fsh. G K e Pejës , me vendbanim në të njëjtin fshat i biri i P dhe nënës Z e gjinisë R , i, i njohur sipas nr. Pers. .. shqiptar , shtetas i Republikës së Kosovës , gjendet në liri.**

**L. D , i lindur me .. në fsh. G K e Pejës , me vendbanim në të njëjtin fshat, i biri i P dhe nënës R e gjinisë C , i gjendjes së dobët ekonomike ka të kryer shkollon fillore , me profesion .., , i martuar baba i tre fëmijëve posedon tel nr. .. , i njohur sipas nr. Pers. ..., shqiptar , shtetas i Republikës së Kosovës , gjendet në liri.**

**Xh . M i lindur me dt. .. në fsh G K e K, me vendbanim në të njëjtin fshat.. i biri i L dhe nënës H e gjinisë B , , i njohur sipas nr. Pers. ..., shqiptar , shtetas i Republikës së Kosovës , gjendet nën masën e paraburgimit deri me dt... sipas Aktvendimit me nr.DP.PP.nr.175/2019b dt.28.06.2019.**

**JANË FAJTORË**

**Për shkak se :**

**I pandehuri B. R**

Me dt. . në kohë të pacaktuar ,në Departamentin e familjeve të Dëshmoreve, Invalidëve të Luftës dhe Viktimave Civile zyra në Pejë pranë MPMS-së, ka vë në lajthim organin kompetent të lartcekur, që në dokumentin publik-regjistrin, të vërtetoj një çështje të pavërtetë, të paraparë për të shërbyer si provë në një çështje ligjore, në atë mënyrë që, i pandehuri pranë organit të sipërshënuar prezanton dokumentet e e falsifikuara dhe atë certifikatën mbi statusin e veteranit luftëtarë me nr.prot L6/13451 të dt.26.04.2016 si dhe vërtetimin me nr.22689/2018 të dt.18.01.2018,se kinse i njëjti është Veteran Luftëtar i ,, UÇK’’-së,ku i njëjti edhe përfiton pagën e e veteranit me ç ‘rast të dëmtuarës MPMS-ës i shkakton dëm material në shumë prej 1,530.00€.

-Me çka ka kryer vepër penale, ,, Legalizim i përmbajtjes së rreme’’ nga neni 403 par.2 e lidhur me par.1 të të KPRK-së.

**I pandehuri P. B**

Gjatë muajit Janar deri me datë ... në kohë të pacaktuar, ndihmon dhe udhëzon të pandehurin B. R , që ky i fundit ti përdor dokumentet e falsifikuara dhe atë certifikatën mbi statusin e veteranit luftëtarë me nr. prot.L6/13451 të dt. 26.04.2016 si dhe vërtetim me nr.22689/2018 te dt. 18.01.2018, se kinse i njëjti është veteran luftëtar i , UÇK-së, në atë mënyrë që i njëjti i siguron dokumentet e lartcekura nga i pandehuri L. D duke paguar shumën prej 1500€,me çka në saje të këtyre dokumenteve ka aplikuar dhe ka përfituar statusin e veteranit luftëtar të UÇK-së,

Me çka ka kryer vepër penale ,,ndihmë ‘’ në kryerjen e veprës penale ,, Falsifikim i dokumentave ‘’ nga neni 398 par.2 lidhur me par.1 dhe nenin 33 të KPRK-së,

**I pandehuri L. D**

Nga fundi i vitit .. e gjerë me dt.04.05.201..8, në K, ndihmon të pandehurin B. R , A . T , V .A , R. Rr, R G dhe F. G ,si dhe të gjithë personat nga lista e sekuestrimit të dt... prej .. deri nr..,duke i përjashtuar të evidentuarit me nr... dhe ..,që i njëjti ti përdorin dokumentet e falsifikuara për statusin e veteranit të luftëtar, se kinse janë Veteranë Luftëtar i ,, UÇK-së në atë mënyrë që i njëjti pasi që pranon dokumentet personale të qytetarëve së bashku me të hollat për secilin veç e veç rreth 1500, i dërgoni te i pandehuri Xh . M ,ku ky i fundit merr shumën prej 1300€,gjersa 200€ prej tyre si kompensim i merr i pandehuri L,dhe më pas iu dorëzon dokumentet e falsifikuara të njëjtëve,

Me çka ka kryer vepër penale **,,ndihmë ‘’ në kryerjen e veprës penale ,, Falsifikim i dokumenteve ‘’ nga neni 398 par.2 lidhur me par.1 dhe nenin 33 të KPRK-së,**

**I pandehuri Xh.M**

Nga fundi i vitit .. e gjerë me dt..., në K, në vazhdimësi përpilon dokumente të falsifikuara kinse si dokumente origjinale për Veteran Luftëtarë të UÇK-së, dhe si dokumente personale të udhëtimit, në atë mënyrë që i njëjti falsifikon certifikatën mbi statusin e veteranit luftëtarë me nr.prot.L6/13451 të dt.26.04.2016,si dhe vërtetimin me nr.22689/2018 te dt.18.01.2018 për të pandehurin B.R, si dhe dokumentet për statusin e veteranit 9(vërtetim për veteran dhe për veteran invalidor si dhe certifikata për personat nga lista e sekuestrimit të dt.29.05.2019 prej 1 deri me 39, duke i përjashtuar të evidentuarit me nr.2,26 dhe 38 dhe po ashtu dokumentet personale të udhëtimit nga e njëjta listë me nr 41.deri nen. 48) e që të njëjtat dokumente të evidentuara sipas listës kanë përfituar nga skema pensionale e statusit të veteranit luftëtar, ku të njëjtit kanë paguar secili shumën rreth 1500€ nëpërmes të pandehurit L.D i cili ka qenë në cilësinë e ndërmjetësuesit, e për të gjitha këto ky ei fundit konsiderohet se ka përfituar për secilin rast shumën prej 200€

Me çka ka kryer vepër penale,, Falsifikim i dokumenteve’’ nga neni 398 par.2 të KPRK-së.

**Prandaj gjykata të pandehurit: B. R, P.B, L.D dhe Xh.M:**

Konform nenit 41, 42, 43, 45, 46,47, dhe nenit 403 par.2.lidhur me par.1,nenit 398 par.2 lidhur me par.1 dhe 398 par.2 dhe nenin 33 të KPRK-së i

**GJ Y K O N**

**Që të gjithë me dënim burgu në kohëzgjatje prej nga 6 muaj.**

**Të pandehurve** konform nenit 47të KPRK-së, me pëlqimin e tyre dënimi i shqiptuar me burg iu zëvendësohet me dënim me gjobë në lartësi prej 1.300 euro- secilit veç e veç.

**Dënimi** me gjobë automatikisht do të shndërrohet në dënim me burg ashtu siç ishte më lartë ,nëse të pandehurit brenda afatit prej tre muajsh pas plotfuqishmërisë së aktgjykimit nuk e paguajnë gjobën si më lartë.

**Të pandehurit** Xh. M në dënimin e shqiptuar i llogaritet koha e kaluar në paraburgim prej dt. 29.05.2019 deri me datën 22.08.2019,( 85 ditë ) ashtu që të pandehurit Xh. M dënimi me gjobë i zvogëlohet ( për aq sa e ka mbajtur paraburgimin)dhe i njëjti dënohet me gjobë në lartësi prej 800 euro e të cilin dënim i pandehuri është obliguar që ta paguaj jo më vonë se 3 muaj, pasi që aktgjykimi ta marr formën e prerë- në të kundërtën dënimi me burg do të rikthehet automatikisht dhe atë: pjesa e pa mbajtur prej 3 muaj e 5 ditë!

**Të pandehurit** Xh. M, i hiqet paraburgimi, sot me dt.22.08.2019 në orën 16:00 dhe i njëjti do të mbrohet në liri.

**Të pandehurit** obligohen që secili veç e veç të paguajnë :

* Në emër të paushallit gjyqësor nga 20 € ,
* Në emër të taksës për kompensimin e viktimave të krimit nga 30 €,
* Dhe të gjitha këto 15 ditë pasi që aktgjykimi të merr formën e prerë!

E dëmtuara MPMS për realizimin e kërkesës pasurore juridike udhëzohet në kontest të rregullt juridiko civil .

Shpenzime procedurale nuk ka pasur.

**A r s y e t i m**

Prokuroria Themelore në Pejë me dt.31.07.2018 ,ka ngritur aktakuzë kundër të pandehurve:B. R nga fsh.C i U K e Deçanit, për vepër penale ,,Legalizim i përmbajtjes së rreme ‘’nga neni 403 par.2 lidhur me par.1 të KPRK-së, P. B nga fsh. G K e Pejës, për vepër penale ,,ndihmë ‘’ në kryerjen e veprës penale ,, Falsifikim i dokumenteve ‘’ nga neni 398 par.2 lidhur me par.1 dhe nenin 33 të KPRK-së, L. D nga fsh.G K e Pejës për vepër penale ,,ndihmë ‘’ në kryerjen e veprës penale ,, Falsifikim i dokumenteve ‘’ nga neni 398 par.2 lidhur me par.1 dhe nenin 33 të KPRK-së , dhe Xh.M , për vepër penale ,, Falsifikim i dokumenteve’’ nga neni 390 par.1 I KPRK-së**,** duke i propozuar gjykatës që pas përfundimit të shqyrtimit fillestar të pandehurit ti shpallë fajtorë , ti dënojë sipas ligjit dhe ti obligojë në pagimin e shpenzimeve procedurale.

Në shqyrtimin fillestar të pandehurit – pasi që paraprakisht u është lexuar aktakuza , janë njoftuar me të drejtat dhe detyrimet procedurale dhe pasojat e pranimit përkatësisht të mos pranimit të fajësisë- Të pandehurit, B. R dhe P. B ,kanë pranuar fajësinë për veprat e penale nga neni 398 par.2 lidhur me par.1 dhe nenin 33 të KPRK-së përkatësisht neni 398 par.2 lidhur me par.1 dhe nenin 33 të KPRK-së.

Gjithashtu i pandehuri L. D ,pasi që është konsultuar detajisht me mbrojtësit e tij av Arianit Kocin i njëjti ka pranuar fajësinë për veprën e kryer penale nga neni 398 par.2 lidhur me par.1 dhe nenin 33 të KPRK-së edhe i pandehuri Xh. M pas konsultimit me mbrojtësin i tij av. Armand Krasniqi ka deklaruar se e pranon fajësinë për veprën e kryer penale e cila i vihet në barë nga neni 390 pr.1i KPRK-së dhe njëkohësisht mbrojtësi Armand i propozoj gjykatës që ndaj të mbrojturit të tij të hiqet paraburgimi sepse kanë pushuar të gjitha rrethanat për të cilat është caktuar.

Këtë pranim fajësie gjyqtari – pasi që paraprakisht e ka marrë pëlqimin e prokurorit të shtetit , i bindur se pranim fajësinë të pandehurit e kanë bërë ashtu siç e parasheh ligji – vullnetarisht dhe pa u ndikuar nga askush dhe në asnjë mënyrë -e ka pranuar .

Meqenëse të pandehurit e pranuan fajësinë gjyqtari kaloi në marrjen e vendimit lidhur me llojin dhe lartësinë e masës ndëshkuese , me ç’rast i pati parasysh të gjitha rrethanat rënduese dhe lehtësuese. Rrethanë renduese në rastin konkret gjyqtari nuk ka gjetur , kurse nga ato lehtësuese ka çmuar : pranimin e sinqertë të fajësisë, nga ana e të pandehurve , pendimin e thellë për këtë gjë, qëndrimin korrekt në gjykatë, gjendjen jo të mirë ekonomike, pa dënueshmërinë e mëparshme të tyre dhe kësisoj gjyqtari mendon se edhe me një vendim si në dispozitivin e aktgjykimit ndaj të pandehurve do të arrihet qëllimi i ndëshkimit i paraparë me neni 41 të KPK-së .

Gjyqtari ,e ka aprovuar propozimin e mbrojtësit të pandehurit M av Armand Krasniqi dhe e ka hequr paraburgimin ndaj të mbrojturit të tij – pasi që kanë pushuar të gjitha shkaqet për të cilat kjo masë ka qen e caktuar.

Vendimi mbi shpenzimet e procedurës penale dhe të paushallit gjyqësor është marrë konform nenit 450 të KPPRK-së.

Vendimi mbi taksën për programin e kompensimit të viktimave të krimit është marrë konform ligjit nr. 05/L-036.

Vendimi mbi heqjen e paraburgimit ndaj të gjykuarit XH Mështë marrë konform nenit 367 par.1 dhe 6 të KPRK-së.

Vendimi mbi zëvendësimin e dënimit me burg me dënim me gjobë është marrë konform nenit 47të KPRK-së

Vendimi mbi udhëzimin e të dëmtuarës në kontestin e rregullt juridiko civil është mare konform nenit 463 par.3 të KPPRK-së .

Nga sa u tha më lartë konform nenit 365 të KPPRK-së u vendos si më lartë.

Nga Gjykata Themelore në Pejë D.P. datë. 22.08.2018.

Sekretarja juridike Gjyqtari

Gylaj Nepola Sejdi Blakaj

KËSHILLA JURIDIKE

Kundër këtij aktgjykimi lejohet

Ankesa në afat prej 15 ditësh nga

Dita e marrjes , Gjykatës të Apelit në Prishtinë

E përmes kësaj Gjykate .